Eurovision Song Contest 2020

Eurovision Song Contest 2020 var planlagt til at være den 65. udgave af Eurovision Song Contest, European Broadcasting Unions (EBU) årlige sangkonkurrence for organisationens medlemmer, som skulle have været afholdt i Rotterdam Ahoy, Rotterdam, men blev 18. marts 2020 aflyst på grund af COVID-19-pandemien. Det var første gang i konkurrencens 64-års historie at en Eurovision Song Contest blev aflyst.

EBU meddelte 31. marts 2020, at man i stedet for ESC afholder en særudsendelse; Eurovision: Europe Shine A Light, der dog ikke har konkurrenceelementet i sig. En af årsagerne til, at EBU ikke har valgt at rykke Eurovision 2020 til efteråret, har været, at den vindende nations TV-organisation kun ville have cirka et halvt år til at forberede næste års Eurovision Song Contest.

I stedet sender EBU et erstatningsprogram den 16. maj som hedder Europe Shine a Light som skal hylde alle de sange, der skulle have deltaget i dette års konkurrence.

Format

Visuelt design 
Konkurrencens slogan, "Open Up", blev afsløret den 24. oktober 2019. Det officielle logo og branding blev afsløret den 28. november 2019. Designet af CLEVER°FRANKE, der udtaler, at det er "en abstrakt repræsentation af farverne i flagene fra hvert af de 41 lande, der skulle havde deltaget i 2020".

Værter 

Den 4. december 2019 meddelte NPO, at konkurrencen skulle være blevet præsenteret af tre værter: skuespiller og tv-vært Chantal Janzen, sanger og kommentator for konkurrencen Jan Smit, og sangerinden Edsilia Rombley, der repræsenterede Holland ved Eurovision Song Contest i henholdsvis 1998 og 2007. Den 10. februar 2020 blev det annonceret, at skønhedsvlogger Nikkie de Jager (NikkieTutorials) skulle have været programleder for konkurrencens online indhold, herunder en YouTube-serie bag kulisserne, der skulle indspilles med de deltagende kunstnere. Hun skulle også have rapporteret fra den røde løber under åbningsceremonien og optrådt i alle tre liveshows den 12., 14. og 16. maj 2020.

Semifinalelodtrækning 
Lodtrækningen for at bestemme de deltagende landenes semifinale fandt sted den 28. januar 2020 på Rotterdams rådhus. 65 semifinalister blev delt i fem grupper, baseret på historiske afstemningsmønstre, beregnet af konkurrencens officielle tv-partner Digame. Lodtrækningen fra de forskellige grupper hjælper med at reducere chancen for såkaldte "naboafstemninger" og øger dermed spændingen i semifinalerne. Lodtrækningen bestemte også, i hvilken semifinale hver af de seks automatiske finalekvalificerede lande - de såkaldte "Big Five" (Frankrig, Italien, Spanien, Storbritannien og Tyskland) samt værtslandet Holland skulle have stemt i. Ceremonien blev arrangeret af værterne for konkurrencen, Chantal Janzen, Jan Smit og Edsilia Rombley, og omfattede udveksling af værtsbyens symboler fra Zippi Brand Frank, viceborgmester i Tel Aviv (værtsby for den forrige konkurrence) til Ahmed Aboutaleb, borgmester i Rotterdam.

Deltagende lande

Semifinale 1 
De lande som skulle have deltaget i den første semifinale var:

Semifinale 2 
De lande som skulle have deltaget i den anden semifinale var:

Finale 
De lande, som var forhåndskvalificerede til finalen, var:

Se også 

 Junior Eurovision Song Contest 2020
 European Broadcasting Union

Referencer

Eksterne links